Νομός Δωδεκανήσου

Ο Νομός Δωδεκανήσου ήταν ένας από τους 51 νομούς της Ελλάδας που ενσωματώθηκε στην περιφέρεια του Νοτίου Αιγαίου (με τις Περιφερειακές Ενότητες Ρόδου, Κω, Καλύμνου, Καρπάθου). Ήταν ένας νησιωτικός νομός που αποτελούνταν από τα νησιά του συμπλέγματος των Δωδεκανήσων. Η θέση του στο νοτιοανατολικό άκρο της Ελλάδας, κοντά στα δυτικά παράλια της Τουρκίας τον καθιστούσε έναν από τους ακριτικούς νομούς της χώρας.

Ιστορική εξέλιξη
Η Δωδεκάνησος ήταν η τελευταία περιοχή που ενσωματώθηκε στο τότε Βασίλειο της Ελλάδας το 1947, και διοικούνταν αρχικά από έναν «Στρατιωτικό Διοικητή Δωδεκανήσου». Η επίσημη τελετή της Ενσωμάτωσης της Δωδεκανήσου έγινε στις 7 Μαρτίου του 1948 και από τον Μάιο του 1948 η στρατιωτική διοίκηση αντικαταστήθηκε από τη «Γενική Διοίκηση Δωδεκανήσου».  Το 1955 μετατράπηκε επισήμως σε νομό με πρωτεύουσα την πόλη της Ρόδου. Ως έδρα της νομαρχίας επιλέχθηκε το λεγόμενο «Κτίριο της Νομαρχίας» που είχε σχεδιαστεί και οικοδομηθεί υπό την επίβλεψη του αρχιτέκτονα Φλορεστάνο ντι Φάουστο κατά την περίοδο της Ιταλοκρατίας για να λειτουργήσει ως διοικητήριο του Ιταλού Κυβερνήτη.

Αποτέλεσε νομό της Ελλάδας από το 1955 έως το 2010, χωρίς να υπάρξει ποτέ μεταβολή στην έκτασή του, ενώ καταργήθηκε οριστικά με την εφαρμογή του «Σχεδίου Καλλικράτης» το 2011, που προέβλεπε την αντικατάσταση των νομών από περιφέρειες. Στα πλαίσια του σχεδίου αυτού οι τέσσερις επαρχίες του Νομού Δωδεκανήσου μετατράπηκαν σε περιφερειακές ενότητες (Καλύμνου, Καρπάθου, Κω και Ρόδου) και ενσωματώθηκαν στην Περιφέρεια Νοτίου Αιγαίου.

 Σχέδιο Καποδίστριας 

Με την εφαρμογή του Σχεδίου Καποδίστριας από το 1999 έως το 2010, ο νομός αποτελείτο από 25 δήμους και 2 ανεξάρτητες κοινότητες. Παρακάτω εμφανίζονται οι δήμοι και οι κοινότητες, καθώς και ο πληθυσμός τους σύμφωνα με την απογραφή πληθυσμού Ελλάδας του 2001. 


   Ονομασία  Έδρα  Πληθυσμός 1  Δήμος Ροδίων  Ρόδος  53.709 2  Δήμος Αρχαγγέλου  Αρχάγγελος 7.779 3  Δήμος Αστυπάλαιας  Αστυπάλαια  1.238 4  Δήμος Αταβύρου  Έμπωνας  3.225 5  Δήμος Αφάντου  Αφάντου  6.712 6  Δήμος Δικαίου  Ζηπάρι  6.094 7  Δήμος Ηρακλειδών  Αντιμάχεια  6.963 8  Δήμος Ιαλυσού  Ιαλυσός  10.107 9  Δήμος Καλλιθέας  Φαληράκι  10.251 10  Δήμος Καλυμνίων  Πόθια  16.441 11  Δήμος Καμείρου  Σορωνή  5.145 12  Δήμος Καρπάθου  Πηγάδια  5.750 13  Δήμος Κάσου  Φρυ  990 14  Δήμος Κω  Κως  17.890 15  Δήμος Λειψών  Λειψοί 698 16  Δήμος Λέρου  Αγία Μαρίνα  8.207 17  Δήμος Λινδίων  Λίνδος  3.633 18  Δήμος Μεγίστης  Καστελόριζο 430 19  Δήμος Νισύρου  Μανδράκι  948 20  Δήμος Νότιας Ρόδου  Γεννάδι  4.313 21  Δήμος Πάτμου  Πάτμος  3.044 22  Δήμος Πεταλούδων  Κρεμαστή  12.133 23  Δήμος Σύμης  Σύμη  2.606 24  Δήμος Τήλου  Μεγάλο Χωριό  533 25  Δήμος Χάλκης  Χάλκη  313 26  Κοινότητα Αγαθονησίου  Μεγάλο Χωριό 158 27  Κοινότητα Ολύμπου  Όλυμπος 761

 Νομάρχες Δωδεκανήσου 

Γενικοί Διοικητές
1948-50 Νικόλαος Μαυρής Αφιέρωμα του Νίκου Μορόπουλου, rodiaki.gr, 15 Ιουλίου 2013, ανάκτηση 28 Αυγούστου 2014.
1950 Γεώργιος Μαυρομμάτης (υπηρεσιακός)
1950-51 Ρίκος Αγαθοκλής
1951-53 Ιωάννης Γεωργάκης
 1953-54 Νικόλαος Μαυρής

Νομάρχες 
 Μάιος 1955-1955 Γεώργιος Ρεμπάκος (1910-1961)
1955-1960 Αλέξανδρος Παπακωνσταντίνου
 1960-1964 Ανδρέας Ιωάννου (1918-1972)
 1964-1967 Βασίλειος Παπακώστας (1916-2002)
 Μάιος 1967-1970; Χρήστος Καμπαδέλης (19??-1979)
1970 Παναγιώτης Δεσποτόπουλος (1911-2001)
-1974 Δημήτριος Αλαμάνος του Νικολάου
1974-1976 Βασίλειος Παπακώστας
 1976-1981 Ιωάννης Παναγιωτίδης (1936-1991)
 1982-1984 Αγγελική Συνοδινού-Παπαλεξοπούλου
 1984-1985 Τζένη Καραβέλη-Φυλακτού
 1985-1989 Ιωάννης Μαχαιρίδης του Θεοφύλακτου (1953-) (Περιφερειάρχης Νοτίου Αιγαίου το 2011-14)
1989-1990 Νόρα Απέργη-Σίλινγκερ
1990-1993 Γεώργιος Χαραλαμπόπουλος (Περιφερειάρχης Νοτίου Αιγαίου το 1989-90)
1993-1994 Γιάννης Παρασκευάς

Αιρετοί Νομάρχες
1995-1998 Γιάννης Παρασκευάς
1999-2002 Σάββας Καραγιάννης
2003-2010 Ιωάννης Μαχαιρίδης
Αντιπεριφερειάρχες Δωδεκανήσου
2011-14 Φώτιος Χατζηδιάκος (1959-2023)
2014-19 Χαράλαμπος Κόκκινος, πρώην πρόεδρος της ΔΟΕ
 2019- Χρήστος Ευστρατίου

 Παραπομπές

Κατηγορία:Δωδεκάνησα